CELEX: 62014TN0448
Language: hu
Date: 2014-06-17 00:00:00
Title: T-448/14. sz. ügy: 2014. június 17-én benyújtott kereset – Hitachi Metals kontra Bizottság

25.8.2014   
            
            
               HU
            
            
               Az Európai Unió Hivatalos Lapja
            
            
               C 282/48
            
         2014. június 17-én benyújtott kereset – Hitachi Metals kontra Bizottság
   (T-448/14. sz. ügy)
   2014/C 282/62
   Az eljárás nyelve: angol
   
      Felek
   
   
      Felperes: Hitachi Metals Ltd (Tokió, Japán) (képviselők: P. Crowther és C. Drew solicitors)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az EUMSZ 101. cikk és az EGT-Megállapodás 53. cikke alkalmazására vonatkozó eljárásban (AT.39610 – „elektromos vezetékek”-ügy) 2014. április 2-án hozott C(2014) 2139 bizottsági határozatot (a továbbiakban: határozat);
            
         
               —
            
            
               másodlagosan részben semmisítse meg a határozatot, és lényegesen csökkentse a J-Power Systemsszel és a felperessel szemben kiszabott bírság összegét; és
            
         
               —
            
            
               kötelezze a Bizottságot a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap azon alapul, hogy a határozatot meg kell semmisíteni, mert a Bizottság nem bizonyított olyan egységes, összetett és folyamatos jogsértést, amely magában foglalta az ázsiai és európai gyártók arra vonatkozó megállapodását, hogy egymás hazai területétől távol maradnak, és arra vonatkozó megállapodást, hogy az európai társaságok az Európai Gazdasági Térségen (EGT) belül elosztják egymás között a projekteket.
            
         
               2.
            
            
               A második jogalap azon alapul, hogy a Bizottság ténybeli tévedéseket követett el, és tévesen alkalmazta az EUMSZ 101. cikket, mivel a határozat nem bizonyítja jogilag megkövetelt módon a J-Power Systems Corporationnek a jogsértés teljes időtartama alatti részvételét.
            
         
               3.
            
            
               A harmadik jogalap azon alapul, hogy a Bizottság tévesen alkalmazta a jogot, és mérlegelési hibát követett el a J-Power Systems Corporationnel szemben kiszabott bírság kiszámítása során, mivel e bírság nem tükrözi a jogsértés súlyát, és azt, hogy a J-Power Systems Corporation a jogsértés jelentős időtartama alatt lényegesen korlátozott szerepet játszott.
            
         
               4.
            
            
               A negyedik jogalap azon alapul, hogy a határozatot teljes egészében meg kell semmisíteni, mivel az döntő mértékben olyan bizonyítékokon alapul, amelyeket a Bizottság a Nexans helyiségeiben végzett helyszíni vizsgálatok során jogellenesen foglalt le. E bizonyítékok lényegesek a Bizottság megállapításaihoz, és különösen a jogsértés egységes és folyamatos jellegének, valamint annak megállapításához, hogy az európai társaságok az Európai Gazdasági Térségen (EGT) belül elosztották egymás között a projekteket.